CELEX: 32007R1064
Language: lt
Date: 2007-09-17 00:00:00
Title: 2007 m. rugsėjo 17 d. Komisijos reglamentas (EB) Nr. 1064/2007, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl avilamicino (Tekstas svarbus EEE )

18.9.2007   
            
            
               LT
            
            
               Europos Sąjungos oficialusis leidinys
            
            
               L 243/3
            
         
      KOMISIJOS REGLAMENTAS (EB) Nr. 1064/2007
   2007 m. rugsėjo 17 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl avilamicino
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Europos vaistų agentūrai buvo pateikta paraiška didžiausiam avilamicino, ortosomicinų grupei priklausančio antibiotiko, likučių kiekiui nustatyti. Remiantis Veterinarinių vaistų komiteto rekomendacija ši medžiaga turėtų būti įtraukta į Reglamento (EEB) Nr. 2377/90 I priedą kiaulių rūšims (raumenims, odai ir riebalams, kepenims ir inkstams), triušiams (raumenims, riebalams, kepenims ir inkstams) ir naminiams paukščiams (raumenims, odai ir riebalams, kepenims ir inkstams) su sąlyga, kad paskutiniuoju atveju medžiaga avilamicinas nebūtų naudojama tų rūšių naminiams paukščiams, kurie deda žmonėms vartoti skirtus kiaušinius.
            
         
               (3)
            
            
               Todėl Reglamentą (EEB) Nr. 2377/90 reikėtų atitinkamai iš dalies pakeisti.
            
         
               (4)
            
            
               Siekiant atsižvelgti į šio reglamento nuostatas, prieš pradedant taikyti šį reglamentą turėtų būti nustatytas atitinkamos trukmės laikotarpis, kad valstybės narės galėtų padaryti visus leidimų pateikti į rinką atitinkamus veterinarinius vaistus, išduotų pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2), koregavimus, kurių gali prireikti pagal šį reglamentą.
            
         
               (5)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje. Jis taikomas nuo 2007 m. lapkričio 18 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. rugsėjo 17 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 703/2007 (OL L 161, 2007 6 22, p. 28).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      Į Reglamento (EEB) Nr. 2377/90 I priedą (Farmakologiškai aktyvių medžiagų, kurioms nustatyti didžiausi likučių kiekiai, sąrašą) įtraukiama ši medžiaga
      1.   Priešinfekciniai reagentai
      1.2.   Antibiotikai
      1.2.15.   Ortosomicinai
      
                  Farmakologiškai aktyvi (-ios) medžiaga (-os)
               
               
                  Žymeklio likutis
               
               
                  Gyvūnų rūšis
               
               
                  DLK
               
               
                  Tiksliniai audiniai
               
            
                  Avilamicinas
               
               
                  Dichlorizo-evernino rūgštis
               
               
                  Kiaulės
               
               
                  50 μg/kg
               
               
                  Raumenys
               
            
                  100 μg/kg
               
               
                  Riebalai (1)
                  
               
            
                  300 μg/kg
               
               
                  Kepenys
               
            
                  200 μg/kg
               
               
                  Inkstai
               
            
                  Triušiai
               
               
                  50 μg/kg
               
               
                  Raumenys
               
            
                  100 μg/kg
               
               
                  Riebalai
               
            
                  300 μg/kg
               
               
                  Kepenys
               
            
                  200 μg/kg
               
               
                  Inkstai
               
            
                  Naminiai paukščiai (2)
                  
               
               
                  50 μg/kg
               
               
                  Raumenys
               
            
                  100 μg/kg
               
               
                  Riebalai (3)
                  
               
            
                  300 μg/kg
               
               
                  Kepenys
               
            
                  200 μg/kg
               
               
                  Inkstai
               
            
         (1)  Ši kiaulių ir naminių paukščių rūšių DLK vertė atitinka odą ir riebalus natūraliu santykiu.
      
         (2)  Nenaudotinas paukščiams, kurių kiaušiniai skirti žmonėms vartoti.
      
         (3)  Ši kiaulių ir naminių paukščių rūšių DLK vertė atitinka odą ir riebalus natūraliu santykiu.